Վիկտոր Ցոյի ծննդյան օր (ալբոմ)

Վիկտոր Ցոյի ծննդյան օր, համերգային ալբոմ՝ նվիրված Վիկտոր Ցոյի ծննդյան 40-ամյակին։

Ալբոմը հանդիպում է նաև այլ անվամբ՝ «Վ. Ցոյի ծննդյան օրը» ():

Ձայնագրվել է «Պետերբուրգսկի» մարզահամերգային համալիրում 2002 թվականի հունիսի 21-ին։ Մեծ մասամբ այն համարվում է «Կինո» խմբի տրիբյուտ-ալբոմը, խմբի 8 երգերը կատարում են հյուրերը, ևս 4-ը՝ այլ հեղինակների երգեր են։ Երեք տրեկեր նախկինում ձայնագրվել էին «ԿԻՆՈպրոբի» տրիբյուտ-ալբոմի համար։

Վերջում ելույթ է ունեցել Ալեքսեյ Ռիբինը՝ 1980-1983 թվականների ընթացքում «Կինո» խմբի առաջնային կազմի կիթառահարը և «45» ալբոմի ձայնագրման մասնակիցը։

Ստեղծման պատմություն 
Որպես համերգի կազմակերպիչներ հանդես եկան Վիկտոր Ցոյի այրին՝ Մարիանա Ցոյը, և Արտեմի Տրոիցկին։

Համերգին ելույթ են ունեցել նաև «Tequilajazzz» և «Разные люди» խմբերը, սակայն ալբոմում նրանք չեն ներառնվել։

Արտեմի Տրոիցկին համերգի մասին՝ «Ոչ ոքի չենք ստիպել անպայման կատարելու Ցոյի ստեղծագործություններից, այդ պատճառով շատերը սահմանափակվել էին սեփական երգացանկով, ինչը երբեմն շատ ավելի հաճելի էր լսելը, քան անհաջող «կրկներգերը»»։ Սրանով է բացատրվում ալբոմում՝ առանձին կատարողների սեփական չորս երգերի առկայությունը[2]:

Ագաթա Քրիստին իր «Նավաստի» (գինի և հաշիշ) երգով շարունակում է Ցոյի «Транквилизатор» երգում բարձրացված թեման։

Ալեքսանդր Չերնեցկին (Ռազնիե Լյուդի) և Միխայիլ Գորշենովը (Կարոլ ի Շուտ) համերգին դուետով կատարեցին «Ռազնիե Լյուդի»-ի Ռուսական թախիծ (Русская тоска) երգը (ալբոմի մեջ չի ներառնվել)։

Երգերի ցանկ 
 Արտեմի Տրոիցկի՝ Ներկայացում () (4:03)
 Ալեքսեյ Ռիբին՝ Էլեկտրիչկա () (4:27)
 Ալեքսեյ Ռիբին՝ Ութերորդ դասարանցին () (5:11)
 Տելեվիզոր՝ Հեռացիր միայնակ () (4:47)
 Աուկցիոն՝ Ղեկավար () (7:31)
 ԴԴՏ՝ Ինչ-որ մի ժամանակ դու ժապավեն էիր () (6:01)
 ԴԴՏ՝ Ուղղակի ուզում ես իմանալ () (4:42)
 Ագաթա Քրիստի՝ Նավաստի () (3:46)
 Ալիսա՝ Երգ առանց բառերի () (5:34)
 Կարոլ ի Շուտ՝ Հետևիր քեզ () (4:50)
 Ալեքսանդր Ֆ. Սկլյար և Վա-Բանկ ՝ Մամա, մենք բոլորս ծանր հիվանդ ենք () (6:20)
 Չիժ և Սո՝ Ծույլը () (5:27)
 Գարիկ Սուկաչև և Նեպրիկասայեմիե՝ Ազատություն Անժել Դևիսին () (4:37)
2-րդ և 3-րդ տրեկերի մեւ Ալեքսեյ Ռիբինի հետ միասին նվագում են Նաիլ Կադիրովը՝ «Զոոպարկ» և «Ռազնիե Լյուդի» խմբերի կիթառահարը, և Յուրի Նիկոլաևը՝ «Պոպ-Մեխանիկա», «Ակվարիում» և «Ռազնիե Լյուդի» խմբերի թմբկահարը։

Երգերի հեղինակները 
 (2, 3, 6, 7, 9-12)` Վիկտոր Ցոյ
 (4)` Միխաիլ Բորզիկին 
 (5)` Լեոնիդ ֆեդորով և Աուկցիոն  
 (8)`Ալեքսանդր Կոզլով - Գլեբ Սամոյլով  
 (13)` Գարիկ Սուկաչև

Ալբոմի ստեղծողներ 
 Համերգի կազմակերպիչ և վարող՝ Արտեմի Տրոիցկի 
 Համերգի կազմակերօիչ՝ Մարիաննա Ցոյ
 Դիզայներ՝ Դմիտրի Պոկրովսկի 
 Գրաֆիկա՝ Ակսալ Շերեմետևա  
 Վարպետություն՝ Եվգենի Գապեև  
 Լուսանկարիչ՝ Օլեգ Ֆլյանգոլց

Հետաքրքիր փաստեր 
 Բացման խոսքում Արտեմի Տրոիցկին հարգանքի տուրք է մատուցում խորհրդային և ռուսական փանք-ռոք երաժիշտ, «Ավտոմատիչեսկիե ուդովլետվորիտելի» («Автоматические удовлетворители») խմբի հիմնադիր, ղեկավար և վոկալիստ, Լենինգրադում և ԽՍՀՄ-ում այդ ժանրի պիոներ Անդրեյ Պանովին։ 
 «ԿԻՆՈպրոբի» նախագծից հետո սա Վիկտոր Ցոյի և «Կինո» խմբի երկրորդ տրիբյուտ-ալբոմն է։
 Երեք տրեկներ՝ 1. «Հետևիր քեզ»  («Следи за собой») (Կորոլ ի Շուտ), 2. Մամա, մենք բոլորս գժվել ենք (Мама, мы все сошли с ума) (Ալեքսանդր Ֆ. Սկլյար և Վա-Բանկ) 3. Ծույլը (Бездельник) (Չիժ և Սո), ձայնագրվել էին դեռևս «ԿԻՆՈպրոբի» նախագծի համար։
 «Երգ առանց բառերի» («Песня без слов») երգը ներառված է  «Ալիսա» խմբի համերգային հաստատուն երգացանկում։ Երգի համերգային տարբերակը հրապարակվել է  որպես «Առանց խաչ» («Без креста»)սինգլ (2003)։ Երգի «Каждому вору — возможность украсть» տողի օրիգինալը փոփոխված է Կոնստանտին Կինչեևի կողմից. այն փոխարինվել է  «Каждому вору — возможность украсть» տողով։

Ծանոթագրություններ  

2002 ալբոմներ
Ռոք ալբոմներ